Nr. L 157/2 De Europæiske Fællesskabers Tidende 12. 6. 86 RÅDETS FORORDNING (EØF) Nr. 1798/86 af 9. juni 1986 om åbning, fordeling og forvaltning af et fællesskabstoldkontingent for visse magnesiumkvaliteter henhørende under pos. ex 77.01 A i den fælles toldtarif RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det euro- pæiske økonomiske Fællesskab, særlig artikel 28, og ud fra følgende betragtninger : Fællesskabsproduktionen af visse kvaliteter af særlig rent magnesium, bestemt til den nukleare industri og henhø- rende under pos. ex 77.01 A i den fælles toldtarif, kan for øjeblikket ikke dække de særlige behov i de industrier i Fællesskabet, der anvender nævnte vare ; som følge heraf afhænger Fællesskabets forsyning med denne vare i øjeblikket af indførsler fra tredjelande; Fællesskabets behov for forsyninger med de pågældende varer bør omgående dækkes på de gunstigste betingelser ; det er således hensigtsmæssigt for en periode, der udløber den 31. december 1986 at åbne et toldfrit fællesskabstoldkon- tingent af passende størrelse ; for ikke at forstyrre lige- vægten på markedet for dette produkt bør fællesskabskon- tingentet fastsættes til 300 tons; der bør navnlig skabes sikkerhed for lige og vedvarende adgang for alle Fællesskabets importører til nævnte kontingent samt for anvendelse uden afbrydelse af de for dette kontingent fastsatte satser ved enhver indførsel af den pågældende vare i samtlige medlemsstater, indtil kontingentet er opbrugt ; da det drejer sig om et kontin- gent, der skal dække behov, som ikke kan bestemmes med præcision, er det imidlertid ikke hensigtsmæssigt at fastsætte en fordeling mellem medlemsstaterne, uden at dette dog er til hinder for, at disse i henhold til betin- gelser og en fremgangsmåde, som skal fastsættes nærmere, trækker på kontingentet i det omfang, de har behov herfor; denne form for forvaltning kræver et snævert samarbejde mellem medlemsstaterne og Kommissionen, som især skal kunne følge udnyttelsesgraden af det samlede kontingent og underrette medlemsstaterne herom ; da kongeriget Belgien, kongeriget Nederlandene og stor- hertugdømmet Luxembourg er forenet i og repræsenteres af Den økonomiske union Benelux, kan enhver disposi- tion vedrørende forvaltningen af de kvoter, der tildeles nævnte økonomiske union, træffes af et af dens medlemmer — UDSTEDT FØLGENDE FORORDNING : Artikel 1 1. —Fra 1. juli til 31. december 1986 suspenderes toldsat- serne i den fælles toldtarif fuldstændigt for ubearbejdet magnesium af en renhed på mindst 99,95 %, i form af stænger, som indeholder højst 0,015 % jern, 0,002 % nikkel 0,005 % bly og 0,006 % mangan, henhørende under pos. ex 77.01 A i den fælles toldtarif, bestemt til fremstilling af raspespåner til den nukleare brændselsin- dustri, inden for et fællesskabstoldkontingent på 300 tons. 2. —JjInden for dette toldkontingent anvender kongeriget Spanien og republikken Portugal toldsatser beregnet i overensstemmelse med de relevante bestemmelser i tiltræ- delsesakten. 3. Kontrollen med varernes anvendelse til det fore- skrevne særlige formål udføres i henhold til fællesskabs- bestemmelserne herom. Artikel 2 1. Såfremt en importør afgiver meddelelse om en fore- stående indførsel af den pågældende vare og anmoder om en andel af kontingentmængden, trækker medlemsstaten gennem en meddelelse til Kommissionen en tilsvarende kvote i det omfang, den tilbageværende kontingent- mængde tillader det. 2. De kvoter, der trækkes i henhold til stk. 1, gælder indtil udløbet af kontingentets gyldighedsperiode. Artikel 3 1. Medlemsstaterne træffer enhver  hensigtsmæssig foranstaltning med henblik på, at de kvoter, de har trukket i enhold til artikel 2, stk. 1, gør det muligt uden afbrydelse af foretage afskrivninger på deres samlede andel af fællesskabskontingentet. 2. Medlemsstaterne sikrer importørerne af den pågæl- dende vare fri adgang til kontingentet, så længe den tilba- geværende kontingentmængde tillader det. 3. Medlemsstaterne afskriver indførslerne af den pågæl- dende vare på deres træk, efterhånden som varerne fore- lægges i tolden med angivelse til fri omsætning.